Sabinet | Volume 113, Issue 3240
Volume 113, Issue 3240, 2010
Die Kerkblad - Volume 113, Issue 3240, October 2010
Volume 113, Issue 3240, October 2010
Ware hervorming : uit die woord
Daar was 'n tyd gelede 'n koerantberig oor die toekoms van die kerk met die opskrif : "Herontwerp die kerk vir nuwe geslag." Ook die kerk bevind hom midde-in die maalkolk van veranderinge wat ons op die oomblik in die wêreld en in ons land bevind. In die berig val die klem op die toekoms van die kerk in die lig van die toekoms en die toestand waarin veral die Afrikaanse kerke verkeer deurdat duisende lidmate die kerk verlaat om heeltemal kerklos te word of na die Charismatiese beweging oor te loop.
Die Reformasie en kategetiese onderrig : redaksioneel
Author C.N. Vn Der Merwe
Tradisioneel dink die Reformatoriese kerke op 31 Oktober terug aan die gebeurtenis toe Martin Luther sy bekende 95 stellinge teen die Roomse Kerk teen die deur van die kerkgebou in Wittenberg vasgespyker het. Luther se optrede het 'n magtige beweging tot gevolg gehad. Dit het gelei tot 'n radikale vernuwing en hervorming van die kerk.
Die dinge wat regtig saakmaak : hoofartikel
Onder die gelowiges in ons tyd is daar baie liggelowiges wat maklik in valstrikke trap sonder om geestelik te onderskei waarmee hulle besig is. God gee aan sy verloste kinders die opdrag om geestelik te onderskei. Die akute vraag is egter : HOE word jy 'n Christen wat geestelik onderskei?
Gereformeerde teologie : gefundeerd en betrokke : brandpunt
Hierdie maand herdenk ons weer die Hervorming. Op 31 Oktober 1517 het Martin Luther sy 95 stellings op die kerkdeur in Wittenberg vasgespyker. Oor die jare heen is hierdie datum beskou as Hervormingsdag, hoewel die proses van die Reformasie oor meer as twee eeue verloop het. Die vroeë saad is reeds deur die Waldense gesaai, en daarna het verskeie minder bekende reformatore aspekte van die teologie en kerkwees van hulle tyd aan prinsipiële ondersoek onderwerp. Martin Luther het die proses saamgevat en verder toegepas, en 'n diepgaande hervormingsprogram daargestel.
Johannes Calvyn en hoe die Here hom in sy diens gebruik het : fokusartikel
Jean Cauvin is op 10 Julie 1509 in Noyon, Frankryk, in die Picardie-distrik gebore. Sy vader was Gérard Cauvin, sekretaris van die biskop van Noyon. Sy moeder was Jeanne le Franc. Jean was die tweede kind van vier seuns en twee dogters. Sy moeder sorg dat hulle, naas die kerk, ook heilige plekke van die kerk besoek. Hieroor skryf Calvyn later : Ek het my halsstarrig oorgegee aan die bygelowigheid van die Pousdom. Hy kry huisonderrig by 'n adellike familie, Montmor de Hangest.
Martin Luther en hoe die Here hom in sy diens gebruik het : fokusartikel
Source: Die Kerkblad 113, pp 14 –16 (2010)
Sowat 'n jaar voordat die laaste wolke van die Eerste Wêreldoorlog oor die gesigseinder van Europa sou verdwyn, lewer die Berlynse kerkhistorikus Karl Holl in 1917 'n voordrag by die 400ste herdenking van Martin Luther se 95 Stellings van 31 Oktober 1517. Hierdie voordrag het 'n nuwe opwelling van belangstelling in Luther en die Lutherse Reformasie ontketen, 'n oplewing wat later as die Luther-Renaissance bekend gestaan het. Luther en sy betekenis vir nie net die Protestantse kerke nie, maar vir die hele samelewing, ook ver buite die grense van die Duitse nasie is opnuut ontdek - met 'n vloed van navorsingsresultate en publikasies tot gevolg, wat sou voortduur tot ons tyd.
Guido de Brès en hoe die Here hom in sy diens gebruik het : fokusartikel
Source: Die Kerkblad 113, pp 17 –18 (2010)
Daar word vandag algemeen aanvaar dat Guido de Brès die Nederlandse Geloofsbelydenis opgestel het. En tog is alles nie so voor die handliggend as wat dit mag lyk nie. Hoewel ons vandag van die Nederlandse Geloofsbelydenis praat, was Guido de Brès nie 'n Hollander nie, maar eintlik 'n Franssprekende Belg, wat die dokument vir die Spaanse keiser opgestel het - en aanvanklik ook nie as 'n belydenisskrif nie! Maar kom ons begin by die begin ..
Johannes Hus en hoe die Here hom in sy diens gebruik het : fokusartikel
Author Nico Voster
Source: Die Kerkblad 113, pp 19 –20 (2010)
Johannes Hus (1372-1415) was 'n Tsjeggiese hervormer en martelaar wat in Bohemië werksaam was. Hy is gebore vanuit 'n baie arm familie wat in 'n klein dorpie in Husinec, Bohemië, gebly het. Ondanks sy arm afkoms slaag hy daarin om aan die Universiteit van Praag te gaan studeer, waar hy in 1396 as 'n Meester in die Kunste kwalifiseer. In 1400 word hy tot priester verordineer.
Huldrich Zwingli en hoe die Here hom in sy diens gebruik het : fokusartikel
Source: Die Kerkblad 113, pp 21 –22 (2010)
Een van die baie uitstaande kenmerke wat dadelik van die mens Huldrich Zwingli (1 Januarie 1484 - 11 Oktober 1531) as predikant destyds opval, is sy sterk Christelike roepingsgevoel ten opsigte van die volkseie en daarmee gepaardgaande onafhanklikheid ... óók vir die kerk. Hiervoor het hy nie gehuiwer om selfs fisiek tot die stryd toe te tree nie. Reeds by sy eerste gemeente (1506) is hy as veldprediker by die Switserse soldate betrokke, en as hy in Oktober 1531 sneuwel, is dit steeds ter wille van óók die kerk ... op die slagveld.
Skepping en evolusie - die gesprek voortgesit : diskussie
Author W.L. Rautenbach
Source: Die Kerkblad 113, pp 23 –24 (2010)
Uit eie ervaring as praktiserende wetenskaplike oor die afgelope 55 jaar wil ek kommentaar lewer op die besonder aktuele onderwerp en klaarblyklike meningsverskil wat uit onlangse artikels in Die Kerkblad daaroor na vore kom.
Intelligente ontwerp : diskussie
Author Hanno Den Boer
Source: Die Kerkblad 113, pp 25 –29 (2010)
Ek wil graag op die twee artikels wat in Juliemaand se Kerkblad geplaas is, reageer. Ek is al op laerskool deur die Darwinisme gekonfronteer, en het sedertdien al meer daaroor nagelees en nagedink. Dis 'n onderwerp waaroor ek sterk voel, juis omdat dit my tot by die afgrond van ateïsme gedryf het, en juis om die volgende rede : Die Bybel verklaar dat God Homself aan die ongelowige deur sy skepping openbaar. Tog wil dit voorkom asof wetenskaplikes juis God verwerp as gevolg van hulle studie van die natuur : Die feite van evolusie staan strydig met die Bybel, en boonop maak die skeppende meganisme van mutasie en natuurlike seleksie die bestaan van God oorbodig. Die hele skepping kan verklaar word binne 'n suiwer materialistiese wêreldbeskouing.
Alles volgens hulle soorte : diskussie
Source: Die Kerkblad 113, pp 26 –27 (2010)
In die Julie-uitgawe van Die Kerkblad verskyn 'n diskussie-artikel van proff. Harm Moraal en Jakkals Reynecke waarin hulle reageer op dit wat ek in die Januarie-uitgawe geskryf het onder die opskrif : Die belydenisskrifte oor God se skeppingswerk. In dieselfde Julie-uitgawe gee prof. Callie Coetzee op versoek van die redaksie sy indrukke van proff. Moraal en Reynecke se diskussie-artikel.
Briewe oor skepping en evolusie : diskussie
Authors: P.E.J. Kruger and Jan Lubbinge
Source: Die Kerkblad 113, pp 28 –29 (2010)
Bespeking oor bogenoemde onderwerp gaan in die toekoms toenemende intensiteit verkry as gevolg van die ontwikkeling van die wetenskap en nuwe inligting wat navore kom.
Na aanleiding van die artikel deur proff. Harm Moraal en Jakkals Reynecke in Die Kerkblad van Julie 2010 die volgende : Prof. CFC Coetzee het as teoloog 'n pragtige Bybelse antwoord (teregwysing) daarop gegee. Ek wil die onderwerp graag as Christenwetenskaplike (genetikus) uit 'n effens ander hoek benader en die Christelike leer en die evolusieleer met mekaar vergelyk.
Verootmoediging (1) : God se oordeel oor Edom : skrifstudie
Source: Die Kerkblad 113, pp 30 –31 (2010)
Dis verskriklik hoe dit die afgelope jare in die land gaan. Meer as 20 000 mense word per jaar wreedaardig vermoor. As 'n hele dorp van 20 000 inwoners gewelddadig uitgewis sou word, sou die hele wêreld daaroor in rep en roer wees en dit as 'n barbaarse menseslagting bestempel. Waar dieselfde getal mense egter oor die bestek van 12 maande vermoor word, en dit nie almal op een plek nie, maar verspreid oor die hele land, is die reaksie baie minder en is dit selfs moeilik om die owerheid én die wêreld daarbuite se aandag op dié probleem gevestig te kry! Dié moorde raak alle gemeenskappe, wit en swart, stedelik en plattelands, oud en jonk.
Stellenbosch se studente reik uit na Idasvallei en Volmoed : jeug
Author Coreen Robbertze
Sowat 15 van ons Gereformeerde studente van Stellenbosch het ons Junievakansie op 'n goeie noot afgeskop deur vanaf 1-5 Junie te gaan uitreik na die gemeenskap van Idasvallei, net buitekant Stellenbosch. Dit was die eerste van nog baie uitreike na Idasvallei saam met 'n groep van die gemeenskap self (hulle is verbonde aan 'n klein gemeente in Idasvallei) wat ook gerig is om veral die jeug van Idasvallei te bedien. Dit was wonderlik om saam met van die tieners van die Idasvallei-omgewing na die res van die gemeenskap uit te reik, aangesien hulle die mense en hulle gewoontes baie goed ken en verstaan.
SAKOV 30 jaar : van oraloor
Author Rina Opperman
Die Suider-Afrikaanse Kerkorrelistevereniging, ook bekend as SAKOV, het gedurende die naweek van 28 Augustus sy 30ste bestaansjaar op 'n luisterryke wyse in Port Elizabeth gevier.
Ds. Peet Coetzee ontvang meestersgraad by UV : van oraloor
Ds. Peet (PA) Coetzee, leraar van die Geref. Kerk Potchefstroom, het 'n Magister Theologiae voltooi met die titel : Die ontstaansdatum van die Gereformeerde Kerk Potchefstroom. 'n Teologies-kritiese studie. Hy het die M.Th.-graad met onderskeiding aan die Universiteit van die Vrystaat onder die bekwame studieleiding van prof. dr. RM Britz verwerf. Hierdie studie was kerkhistoriografies van aard, en is daarop gemik om in besonder die ontstaansdatum van die Geref. Kerk Potchefstroom vas te stel. Die rede hiervoor is dat twee datums in hierdie verband aanvaar word : 1859 en 1863. Uit die primêre bronne, wat teologies-krities ondervra is, is tot die gevolgtrekking gekom dat 1859 in hierdie verband aanvaar moet word.
Ongenaakbare kerkrade en gemeentes? : briewe van ons lesers
Author Hansie De Wit
Die artikel van prof. Wynand Steyn met die opskrif "Hou op om vir jou predikant te bid terwyl jy op hom kniel" is 'n ongelukkige een. Hoewel die skrywer poog om 'n ewewigtige prentjie te skets, is die onderliggende gedagte dat die predikant en lidmaat konkurrente is, en dat eersgenoemde uitgelewer is aan die giere van gemeente en kerkraad. Ek kon nie help om te wonder in wie se belang die skrywe is nie.
Aros byna agt jaar talle ontwikkelings : van oraloor
Author Rob Van Der Kooy
Source: Die Kerkblad 113, pp 36 –37 (2010)
In die afgelope jare is gereeld in Die Kerkblad oor die groei van Aros en die werk van Arso berig. Die werk gaan nog steeds voort. Wie sou agt jaar gelede ooit kon gedink het dat die Akademie Reformatoriese Opleiding en Studies (Aros) sou uitgroei van niks tot wat dit vandag is : 'n twintigtal voltydse en deeltydse personeellede, 'n veertigtal dosente en meer as 300 studente wat gereformeerde onderwysersopleiding ontvang!
Maandeliks is dit vir Die Kerkblad 'n groot vreugde om die emerituspredikante, hulle eggenotes en die emeritusweduwees wat 80 jaar en ouer is, geluk met hulle verjaardae. God s&234; : "Die getal van ons jare kan 70 wees, of as ons sterk is, 80." Totius het dit in Psalm 90 berym : "Die sterkste klim ten hoogste tot die top van sewentig of tagtig jare op." Ons wil in Oktober die volgende broeders en susters gelukwens.